  Майя Бывальцева Михаил Калашниковлы синпелетэз Москваын 10-тӥ шуркынмонлы — конструкторлэн вордӥськем нуналэзлы пуктыны чаклало. Москва улосвыллэн Иворъёсъя улосвыл агентствоез вылэ чӧлскыса, со сярысь верало иворъёсты вӧлмытӥсь федерал ёзэсъёс. Кызьы вераз Россиысь ожгар историяя огазеяськонлэн быдэсъясь директорез Владислав Кононов, Михаил Калашниковлы синпелетэз усьтозы 10-тӥ шуркынмонлы — Россиысь Геройлэн вордӥськем нуналэзлы. «Али ми синпелетлэн ӵектосэзъя ворсам конкурс ортчытӥськомы, инвожое солы йылпумъянъёсын тодматыны малпаськомы. Ассэ синпелетэз конструкторлэн туэ вордӥськем нуналэзлы пуктыны чакласькомы, со 10-тӥ шуркынмонэ луэ», — вераз Кононов. Тодэ вайытом, Москваысь Кар Думалэн пуктэмезъя, конструкторлы синпелетэз Садово-Каретной но Краснопролетарской урамъёс вожысь Оружейной скверын пуктозы. Монументэз кылдытон но пуктон ужъёслы коньдон висъялоз Россиысь ожгар историяя огазеяськон. Чакланъёсъя солы 35 миллион манет кулэ луоз. Тегъёс: Мерлык Москва Россия МихаилКалашников синпелет  